
2      THE FATHER
Trevisa's Bartholomew^ Bk VI. cap. 15.
The fader is dyligent and besy, and lo[v]yth kindely his
chylde, in so moche that he sparyth his owne mete to fede
his chyldren. And that is generally forthe in all kynde of
beastes, out-take fewe, in whome kynde gothe out of kynde,
and therfore they ben not busy and carefulle aboute theyr
yonge, but they do beate theym awaye, as Aristotle libro 6.
sayeth of the egle, that with his bylle and wynges beate and
dryve away theyr yonge, A man loveth his chylde and fedeth
and nouryssheth it, and setteth it at his owne borde whan it
is wayned. And teacheth hym in his yougthe with speche and
wordes, and chasteth hym with betinge, and setteth hym and
putteth him to lerne under ward and kepynge of wardens and
tutours. And the father sheweth hym no gladde chere, leste
he waxe prowde; and he loveth mooste the sonne that is like
to hym, and loketh ofte on hym. And gyveth to his chyldren
clothynge, meate, and drynke, as theyr age requyreth, and
purchaseth londes and herytage for his chyldren, and cesseth
not to make it more and more,..,The more the father loveth
his chylde, the more busyly he teacheth and chastyseth hym
and holdethe hym the more streyte under chastisynge and
loore, and whan the chylde is mooste loved of the father it
semeth that he loveth hym not: for he betyth and greveth
hym ofte, lest he drawe to evyll maners and tatches1, and
the more the child is like to the fader, the better the father
loveth hym. The fader is ashamed, if he here any foule thing
tolde by his chyldren, The fathers herte is sore greved, if
his chyldren rebel ayenst him.
3      INFANT DAMNATION
R. of Brunne, Handlyng Synne* E.E.T.S., 1901^ p. 298, abbreviated.
The theory of the damnation of unbaptized infants was not invented by
Calvin, but was taught by St Augustine, and whole-heartedly accepted by
all orthodox theologians throughout the Middle Ages.
Ofte we here the lewed men seye
That erre ful moche oute of the weye

